Η **ουδετερότητα της Ελβετίας** είναι μια από τις κύριες αρχές της εξωτερικής πολιτικής της Ελβετίας, η οποία υπαγορεύει ότι η Ελβετία δεν πρέπει να εμπλέκεται σε ένοπλες ή πολιτικές συγκρούσεις μεταξύ άλλων κρατών. Αυτή η πολιτική αυτοεπιβάλλεται και έχει σχεδιαστεί για να διασφαλίζει την εξωτερική ασφάλεια και να προάγει την ειρήνη.

Η Ελβετία έχει την παλαιότερη πολιτική στρατιωτικής ουδετερότητας στον κόσμο, δεν έχει συμμετάσχει σε ξένο πόλεμο από τότε που καθιερώθηκε η ουδετερότητά της με τη Συνθήκη του Παρισιού το 1815.

Παρόλο που οι ευρωπαϊκές δυνάμεις (Αυστρία, Γαλλία, Ηνωμένο Βασίλειο, Πορτογαλία, Πρωσία, Ρωσία, Ισπανία και Σουηδία) συμφώνησαν στο Συνέδριο της Βιέννης τον Μάιο του 1815 ότι η Ελβετία έπρεπε να είναι ουδέτερη, η τελική επικύρωση καθυστέρησε μέχρι την ήττα του Ναπολέοντα Βοναπάρτη, ορισμένες δυνάμεις του συνασπισμού θα μπορούσαν να εισβάλουν στη Γαλλία μέσω ελβετικού εδάφους.

Η χώρα έχει μια ιστορία ένοπλης ουδετερότητας που χρονολογείται από τον καιρό της Μεταρρύθμισης, δεν βρίσκεται σε κατάσταση πολέμου διεθνώς από το 1815 και δεν εντάχθηκε στα Ηνωμένα Έθνη μέχρι το 2002. Ακολουθεί μια ενεργή εξωτερική πολιτική και εμπλέκεται συχνά σε διαδικασίες οικοδόμησης της ειρήνης σε όλο τον κόσμο.

### Ρωσική εισβολή στην Ουκρανία (2022)

Το 2022, η Ελβετία επέβαλε κυρώσεις κατά της Ρωσίας ως απάντηση στη ρωσική εισβολή στην Ουκρανία. Ενώ η Ελβετία ακολουθεί καθορισμένους κανόνες για να παραμείνει ουδέτερη, επέβαλε κυρώσεις για αυτή τη «σοβαρή παραβίαση των πιο θεμελιωδών κανόνων του διεθνούς δικαίου». Σύμφωνα με την ομοσπονδιακή σύμβουλο Viola Amherd, η Ελβετία δεν θα επιτρέψει απευθείας αποστολές όπλων στην εμπόλεμη ζώνη από ή μέσω της επικράτειάς της. Ανεξάρτητα από τους πραγματικούς νόμους που διέπουν μια ουδέτερη χώρα, πολλά μέσα ενημέρωσης εξακολουθούν να το χαρακτηρίζουν ως ρήξη με 500 χρόνια ελβετικής ουδετερότητας.

Τον Φεβρουάριο του 2022, η Ελβετία υιοθέτησε περαιτέρω την επιβολή κυρώσεων στη Ρωσία από την Ευρωπαϊκή Ένωση και πάγωσε πολλούς τραπεζικούς λογαριασμούς Ρώσων που εμπλέκονται στην στρατιωτική επιχείρηση της Μόσχας, ακόμη και του ίδιου προέδρου της Ρωσίας, Βλάντιμιρ Πούτιν. Η Ελβετία έχει δεσμεύσει ρωσικά περιουσιακά στοιχεία συνολικής αξίας 5,75 δισεκ. ελβετικών φράγκων (5,62 δισεκ. ευρώ), δήλωσε υψηλόβαθμος αξιωματούχος του υπουργείου Οικονομικών. Αναλυτές ανέφεραν ότι η κίνηση θα επηρεάσει την ελβετική οικονομία.

Μια δημοσκόπηση τον Μάρτιο του 2022 έδειξε ότι το 27% των ερωτηθέντων υποστήριξε την ένταξη της Ελβετίας στο ΝΑΤΟ, ενώ το 67% ήταν αντίθετο.

Δείτε επίσης
------------

* Ουδετερότητα

Παραπομπές
----------

1. ↑  «Domestic Politics and Neutrality (Switzerland) | International Encyclopedia of the First World War (WW1)». *encyclopedia.1914-1918-online.net*.
2. ↑  «Neutrality remains a core principle». *SWI swissinfo.ch*.
3. ↑  List of Neutral Countries. Adducation. 2016. Downloaded Sep. 17, 2017.
4. ↑  Thomas Fleiner· Alexander Misic (5 Αυγούστου 2005). *Swiss Constitutional Law*. Kluwer Law International. σελ. 28. ISBN 978-9041124043.
5. ↑  «Moving towards the UN in slow motion». *Swissinfo*. Ανακτήθηκε στις 18 Ιανουαρίου 2017.
6. ↑  Lassa Oppenheim, Ronald Roxburgh (2005). *International Law*, The Lawbook Exchange, Ltd. (ISBN 978-1-58477-609-3). p. 173
7. ↑  *The Parliamentary Debates from the Year 1803 to the Present Time*, Volume 32 (1 February to 6 March 1816), Hansard, p. 308
8. ↑  Shields, Michael; Koltrowitz, Silke (2022-02-28). «Neutral Swiss join EU sanctions against Russia in break with past» (στα αγγλικά). *Reuters*.. Ανακτήθηκε στις 2022-02-28.
9. ↑  Illien, Noele (2022-03-07). «Switzerland joined in sanctions, but Russia's oil, metals and grains still trade there.» (στα αγγλικά). *The New York Times*. ISSN 0362-4331.. Ανακτήθηκε στις 2022-03-08.
10. ↑  «Adoption of EU sanctions does not alter Switzerland's neutrality in any way». *www.eda.admin.ch* (στα Αγγλικά). Ανακτήθηκε στις 1 Απριλίου 2022.
11. ↑  Medienkonferenz des Bundesrats zum Krieg in der Ukraine (in German, French & Italian) *srf.ch.* Retrieved 28 February 2022.
12. ↑  «'A new Europe' united against Russia — even neutral Switzerland». *NBC News* (στα Αγγλικά). Ανακτήθηκε στις 1 Μαρτίου 2022.
13. ↑  Jones, Sam (2022-02-28). «Swiss break neutrality tradition to match EU sanctions on Russia». *Financial Times*.. Ανακτήθηκε στις 2022-03-01.
14. ↑  «Η Ελβετία 'σπάει' την παράδοση της ουδετερότητας: Επιβάλλει στη Ρωσία τις κυρώσεις της ΕΕ». *The TOC*. 28 Φεβρουαρίου 2022. Ανακτήθηκε στις 1 Απριλίου 2022.
15. ↑  Shields, Michael; Koltrowitz, Silke (2022-02-28). «Neutral Swiss join EU sanctions against Russia» (στα αγγλικά). *Reuters*.. Ανακτήθηκε στις 2022-03-05.
16. ↑  «Ελβετία: Ιστορική στροφή από την ουδετερότητα – Υιοθετεί τις κυρώσεις της Δύσης». *Οικονομικός Ταχυδρόμος - ot.gr*. 28 Φεβρουαρίου 2022. Ανακτήθηκε στις 1 Απριλίου 2022.
17. ↑  «Ελβετία: Αναστέλλει την ουδετερότητά της «παγώνοντας» την περιουσία του Πούτιν». *www.ertnews.gr*. 1 Μαρτίου 2022. Ανακτήθηκε στις 1 Απριλίου 2022.
18. ↑  «Ελβετία: Έχει δεσμεύσει ρωσικά περιουσιακά στοιχεία αξίας 5,75 δισεκ. ευρώ». *Οικονομικός Ταχυδρόμος - ot.gr*. 24 Μαρτίου 2022. Ανακτήθηκε στις 1 Απριλίου 2022.
19. ↑  «Neutral Switzerland's economy shaken by sanctions on Russia». *The Local Switzerland* (στα Αγγλικά). 5 Μαρτίου 2022. Ανακτήθηκε στις 1 Απριλίου 2022.
20. ↑  «Abandoning neutrality, Switzerland backs anti-Russia sanctions-but it comes with a price». *RFI* (στα Αγγλικά). 5 Μαρτίου 2022. Ανακτήθηκε στις 1 Απριλίου 2022.
21. ↑  Tamedia, Sondage (2022-03-23). «Trois quarts des Suisses approuvent les sanctions européennes contre la Russie» (στα γαλλικά). *Le Matin*. ISSN 1018-3736.. Ανακτήθηκε στις 2022-04-01.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* HDS: 016572

 |

 |